CELEX: 62015TN0027
Language: et
Date: 2015-01-20 00:00:00
Title: Kohtuasi T-27/15 P: Euroopa Ravimiameti (EMA) 20. jaanuaril 2015 esitatud apellatsioonkaebus Avaliku Teenistuse Kohtu (teine koda) 13. novembri 2014 . aasta otsuse peale kohtuasjas F-2/12: Hristov versus komisjon ja EMA

13.4.2015   
            
            
               ET
            
            
               Euroopa Liidu Teataja
            
            
               C 118/32
            
         Euroopa Ravimiameti (EMA) 20. jaanuaril 2015 esitatud apellatsioonkaebus Avaliku Teenistuse Kohtu (teine koda) 13. novembri 2014. aasta otsuse peale kohtuasjas F-2/12: Hristov versus komisjon ja EMA
   (Kohtuasi T-27/15 P)
   (2015/C 118/41)
   Kohtumenetluse keel: bulgaaria
   
      Pooled
   
   
      Apellatsioonkaebuse esitaja: Euroopa Ravimiamet (EMA) (esindajad: J. Currall, N. Nikolova ja C. Petrova)
   
      Teised menetlusosalised: Emil Hristov, Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 13. novembri 2014. aasta otsus kohtuasjas F-2/12: Hristov vs. komisjon ja EMA;
            
         
               —
            
            
               saata asi tagasi Avaliku Teenistuse Kohtusse teiste hagi väidete kohta otsuse tegemiseks;
            
         
               —
            
            
               otsustada kohtukulude kandmine edaspidi.
            
         
      Väited ja peamised argumendid
   
   Apellatsioonkaebuse põhjenduseks esitab apellant neli väidet.
   
               —
            
            
               Avaliku Teenistuse Kohus on rikkunud liidu õigust, sest ta omistas hea halduse põhimõttele sellise ulatuse, mida sel ei ole.
            
         
               —
            
            
               Teise võimalusena väidetakse, et Avaliku Teenistuse Kohus on rikkunud proportsionaalsuse põhimõtet, sest ta ei kontrollinud enne tühistamisotsuse tegemist, kas hea halduse põhimõtte järgimata jätmine võis riivata vaidlustatud otsuse sisu.
            
         
               —
            
            
               Kolmanda võimalusena väidetakse, et Avaliku Teenistuse Kohus on igal juhul rikkunud liidu õigust seetõttu, et ta ei pööranud tähelepanu käesolevas asjas puudutatud huvide tasakaalustamisele ja ei piiranud oma otsuse mõju.
            
         
               —
            
            
               Neljanda võimalusena väidetakse, et Avaliku Teenistuse Kohus on rikkunud liidu õigust, sest ta asus seisukohale, et komisjoni otsuses tehtud vead toovad endaga tingimata kaasa ka EMA otsuse vigasuse.